ГОДИШЕН ИЗВЕШТАЈ

за работата на ООУ „Кочо Рацин“  Кратово

во учебната 2025/2026
 година

I. Вовед

Врз основа на член 122, став2, алинеја 8 од Законот за основно образование („Сл.Весник на РСМ“ бр.161/2019), а согласно Статутот на училиштето, Годишната програма за работа на училиштето, Развојниот план и Самоевалуацијата на училиштето директорот поднесува Годишен извештај за успехот и постигнатите резултати во воспитно образовната работа за учебната 2025/2026 година.

Целта на извештајот е да се направи согледување на организацијата и начинот на спроведување на воспитно–образовната разбота во училиштето, грижата за здравјето на учениците, соработката со локалната средина, успехот на учениците, професионалниот развој на наставниците, следењето, оценувањето и вреднувањето на воспитно образованата работа, целокупната работа во училиштето, работата на стручните органи и органите на управување и раководење
II. Услови во кои работи училиштето

Општинското Основно училиште „Кочо Рацин“ Кратово е лоцирано на улица ,,Михајло Апостолски“ бр. 11 во Кратово. Наставата во училиштето се реализира на македонски наставен јазик.  Во составот на училиштето  работат 7 подрачни училишта  во кои се опфатени селата и во нив  наставата се одвива од I до IX одделение. Тоа се подрачните училишта во селата Страцин, Туралево, Вакуф, Коњух,Шлегово каде наставата се одвива од I дo V одделение а додека во подрачните училишта во селата Крилатица и Секулица наставата се одвива од I до IX одделение.
 За сите ученици во сите подрачни училишта навремено е обезбеден бесплатен превоз до училиштата.

Во училиштето исто така  работи една комбинирана паралелка за ученици со посебни образовни потреби со кои работи дефектолог и во овааа паралелка  е запишан 1 ученик и тоа едeн ученик во IX одделение.
Пред почетокот на учебната година се обезбедени потребните хигиенско-технички услови за работа.
Наставниот план и програми во училиштето во учебната  2025/2026 година го реализираа 20 наставници од  I до V одделение и 32 наставници во предметна настава од VI  до IX одделение и 1 наставник – дефектолог кој изведува настава во паралелката  со посебни образовни потреби.
Оваа учебна година имаме вкупно  39 паралелки од кои чисти паралелки се 27  и 12  комбинирани. 
         Од I до V одделение во централното училиште во Кратово има 12 чисти паралелки, од VI до IX има 11 чисти паралелки ,1 комбинирана паралелка тоа е ПОП паралеката.Во подрачните училишта чисти паралелки се вкупно 4 и тоа од VI – IX во ПУ. с.Крилатица и 12 комбинирани опфатени во сите подрачни училишта во од I – IX одд. 
         Во нашето училиште вкупно ученици во учебната 2025/2026 година се 397 ученици . 
Општа констатација е дека бројот на учениците од година во година постепено опаѓа.
III. Подготвеноста на училиштето за работа на почетокот на                                учебната година

         Оваа учебна година започна нa 1 септември 2025 година а завршува на 31 август 2026 година. Наставната година започнува на 1 септември 2025 година и заврши на 10 јуни 2026                                                                       година , се реализираа 180 наставни денови. 
         Наставната година ја сочинуваат две поугодиа – I и II полугодие. Првото полугодие започнува на 1 септември 2025 година а завршува на 30 декември 2025 година . Второто полугодие  започнува на 20 јануари 2026 година а завршува на 10 јуни 2026 година.
           Во текот на учебната година учениците користат зимски и летен одмор. Зимскиот одмор започнува на 31 декември 2025 година и завршува на 19 јануари 2026 година. Летниот одмор започнува на 11 јуни 2026 година и  завршува на 31 август 2026 година.
        Календарот за работа на училиштето го донесува Министерот за образование  и наука и тој се објавува во службен весник и тој е основа за организирање на учебната година соглано програмските целини во наставната година.
Според обработените податоци добиени од одделенските раководители се констатира дека наставниот материјал предвиден со Наставниот план и Наставната програма е целосно реализиран.

На почетокот на годината извршена е и организациско-оперативна и кадровска подготвеност и распределба на одделенија, паралелки, поделба на часови и одделенски раководители. Конкретизирани се и други задолженија на наставнците во рамките на четириесет часовна работна седмица.
Што се однесува на Годишната програма за работа на училиштето како и програмите за сите други органи и тела во училиштето по наставни предмети и сл. сите се навремено изготвени и прифатени.
IV. Планирање, реализирање и унапредување на воспитно образовнатработа
Годишната програма за работа на училиштето е изготвена во согласност со законските прописи, насоките и приоритетите на воспитно-образовниот процес и е донесена во предвидениот рок.

Во текот на учебната 2025/2026 година, училиштето беше насочено кон континуирано подобрување на квалитетот на наставата преку:

· следење и унапредување на процесот на оценување на постигањата на учениците;

· примена на современи наставни стратегии и интерактивни методи на учење;

· поттикнување активно учество на учениците во наставниот процес;

· развивање инклузивна и стимулативна средина за учење;

· континуиран професионален развој на наставниците и стручните соработници преку обуки, семинари и размена на добри практики;

· јакнење на соработката помеѓу училиштето, родителите и локалната заедница.
 Планирање и реализирање на наставата

Редовната настава се реализираше според Наставниот план и Наставните програми.
 Според наставниот план во училиштето се остварува и организира:
· Задолжителна настава

· Изборна настава 

· Дополнителна настава

· Додатна настава
· Слободни ученички активности
Задолжителна настава
     Задолжителната настава се изведува за сите ученици од I - IX одд. по наставните предмети според Наставниот план и програмите за воспитно-образовната дејност во основното образование во Република Северна Македонија.


       Наставата по задолжителните предмети претставува содржинска основа на основното училиште. Застапеноста на наставните предмети во наставата по одделенија и неделниот фонд на часови за секој наставник и предмет се утврдува со Наставниот план и програма. 
   
Наставата во училиштето се одвива во согласност со законските регулативи и според измените и дополнувањата во Наставниот план за основното деветгодишно училиште:

          Задолжителен странски јазик за учениците од I до IX одд. е Англиски јазик, а втор странски јазик се Германски и Француски јазик кои ги изучуваат учениците од VI до IX одделение. Од учебната 2018/19г. во централното училиште во VI одделение се воведува Германски јазик како изборен странски јазик. Учениците во подрачните училишта го изучуваат Францускиот јазик како втор изборен странски јазик.  
Според обработените податоци добиени од одделенските раководители се констатира дека наставниот материјал предвиден со Наставниот план и Наставната програма е целосно реализиран.

Дополнителна настава
Дополнителната настава се изведува за ученици кои покажуваат потешкотии во учењето, се изведува редовно во текот на целата година со примена на индивидуални или групни форми на работа. Секој наставник е должен по својот предмет да реализира дополнителна настава за сите ученици кои имаат потреба од дополнителна поддршка за да ги постигнат очекуваните резултати, односно на барање на ученик, негов родител, односно старател или по проценка на самиот наставник. За таквите потреби наставниците изготвуваат распоред, почитувајќи го времето кое им одговара на учениците.   
 На месечна основа се изготвува распоред за секој наставен предмет и се објавува на огласна табла.

       Дополнителната настава за учениците во II, III, IV и V одделение, според Новата Концепција, се реализира во рамки на петте задолжителни саати (во случај на поголем број ученици со иста потреба) или по петте задолжителни саати (доколку се работи за мал број ученици – индивидуализиран пристап во планирањето). Реализацијата на дополнителната настава за учениците од овие одделенија, наставникот ја планира во рамките на неделното планирање на паралелката во делот на други активности, а ги евидентира во електронскиот дневник само активностите што ги презема и со која цел.
Додатна настава

Додатна настава се организира за учениците кои постигнуваат значителни резултати по одделни наставни предмети. Додатната настава, наставникот е должен да им ја понуди на учениците, а учениците одлучуваат дали ќе ја посетуваат. Се организира во слободното време на учениците, според одредена програма, во помали групи.
           Додатната настава, делумно се реализираше најмногу при подготвување на учениците за натпревари.
  
Изборна настава

        Нашето училиште задолжилетно нуди две листи на изборни предмети, едната се однесува на учење на Втор странски јазик, а другата опфаќа таканаречени Слободни изборни предмети кои ги нуди училиштето, зависно од интересите на учениците и можностите на училиштето, а во предвид ги зема и можностите на наставниот кадар  што работи во училиштето.
Учениците бираат два слободни изборни предмети во текот на една учебна година – Спроведување анкета при крајот на секоја учебна година, училиштето, преку наставниците и стручните соработници спроведува анкета за заинтересираноста на учениците за подрачјата/ темите од секоја категорија на слободните изборни предмети. Анкетата се спроведува во вид на прашалник кој се задава на сите ученици од двата образовни циклуси и се пополнува анонимно. Прашалникот нуди список на поголем број области од кои може да се изведат слободни изборни предмети во рамки на секоја од четирите категории. Списокот е изготвен од страна на одговорни лица во училиштето, врз основа на понудите од наставниците и предметите избрани од страна на учениците во претходните генерации . При тоа, во категоријата за проширување/ продлабочување на знаењата треба да бидат застапени слободни изборни предмети кои се поврзани со сите задолжителни предмети (најмалку по еден избор за секој задолжителен предмет), освен со физичко и здравствено образование и со странските јазици . Дополнително, на учениците им се дава можност самите да додадат други теми/подрачја за кои сакаат да имаат слободен изборен предмет.еден за првото и друг за второто полугодие
          Наставата по изборните предмети ќе се изведува во текот на наставниот ден, а наставниот кадар врши подготовка за организација на овој вид настава според Наставните програми за изборните предмети изработени од Бирото за развој на  образованието. Слободните изборни предмети имаат за цел да обезбедат развој на потенцијалите на секој ученик и да придонесат за мотивирање на учениците за учење и за самостојно насочување во натамошното образование Во првиот образовен период  (I-III одд.) слободните изборни предмети се реализираат во форма на слободни активности што ги води одделенскиот наставник задолжен за паралелката во договор со учениците во времето предвидено за слободниот изборен предмет (2 наставни часа неделно). На учениците од вториот и третиот период на основното образование (IV-VI и VII-IX одд.) им се нуди да избираат од четири категории слободни изборни предмети: 
 (1)изборни предмети за проширување/продлабочување на знаењата од задолжителните наставни предмети (пример: анализирање и пишување поезија, математичко-логичко резонирање, заштита на животната средина, етика на религиите, класична култура, жените низ историјата, програмирање, сликање/цртање/вајарство, соло пеење, народни ора),
 (2) изборни предмети за поддршка на интереси на учениците кои не се дел од наставните предмети (пример: фотографија, градинарство/хортикултура, театарски работилници, готвење, резбарство, оригами, моделарство),
 (3) изборни предмети за поддршка на личниот и социјалниот развој на учениците (пример: образование за животни вештини, образование за родова еднаквост, мултикултурни работилници, финансиска писменост), 
(4) изборни предмети од спортско-рекреативен карактер1 (пример: фудбал, кошарка, ракомет, одбојка, пинг-понг, јога, пилатес, модерен танц ученици во група како дополнување на она што е веќе учено во текот на неделата).
Ученички натпревари

Ученичките натпревари се облик на активности преку кои еден ученик или група ученици се трудат подобро или побрзо да постигнат добри воспитно-образовни резултати. 

Натпреварите имаат значајна улога во развојот на личноста на ученикот. Преку нив се поттикнува и развива интересот на учениците кон одредена активност, па на тој начин се воспоставува активен однос кон наставата и вреднувањето на постигнатите резултати.

Училиштето кое континуирано  вложува во својот развој и создава позитивна, продуктивна и стимулативна училишна клима создава и ученици кои ќе го вложат својот максимум за реализацијата на сопствените афинитети и вештини. 

Правилното канализирање на енергијата која ја носи во себе ученикот и можноста да се надградува според афинитетите е одговорна задача на училиштето, кое го води ученикот кон портите на успехот.

 Секој ученик се гордее со своите лични постигнувања, како и со постигнувањата кои ги носи во име на училиштето. Клучот на успехот лежи во сите нас кои го поттикнуваме мотивот за самодокажување на учениците и желбата за афирмација во општеството. 

Во текот на учебната 2025/26 год. училиштето учествуваше на  училишни регионални и државни натпревари по сите предмети. На тие училишни натпревари учествуво зедоа сите редовни           ученици од училиштето, по сите наставни предмети како што е назначено во Член 7 од Правилникот за начинот и поблиските критериуми на организирање и изведување на натпреварите на учениците по одделни предмети.

a) Училишни натпревари 

б) регионални натпревари 

в) Државни  натпревари 

г) Проекти
Во прилог следува годишниот извештај за ученички натпревари за учебната 2024/2025 година:
а) Училишни натпревари

За учениците од I – IX одделение се организираа училишни натпревари во следните предмети:
природни науки, 
географија ,

биологија,

информатичко размислување New Corner 2026
  англиски јазик

Резултати од училишните натпревари

	Предмет
	Наставник/ци ментори
	Датум
	Место
	Ученици и резултати

	Регионален натпревар 

Природни науки

IV одделение

	Лидија Арсовска  
Станка Спиридонова

Лидија Арсовска  

	3.4.2026
	ООУ “Кочо               Рацин “-  Кратово


	         прва награда
 Христијан   Димовски         
      втора награда: 

    Павел Трајче

       втора награда
    Милена Арсовска  

	Државен      натпревар

Природни науки

IV одделение
	
	7.6.2026


	Природно- математички факултет-

Скопје

	  

	Државен      натпревар
Природни науки

V одделение
Државен      натпревар
Природни науки

VI одделение
	Валентина       Ефремовска

Христина    Николовска

Христина    Николовска


	7.6.2026

7.6.2026
	Природно- математички факултет-

Скопје
Природно- математички факултет-

Скопје

	             трета награда

            Војдан Манев

трета награда

Марија Христова

пофалница

Ивона Георгиева

	Државен      натпревар

Географија 

 VI одделение
Географија 

 VII одделение
Географија 

 VIII одделение
 Географија 

 IX одделение

	Валентина       Ефремовска
Даниела Пешева

   Даниела Пешева

· Валентина       Ефремовска

	13.5.2026


	На Универзитетот за туризам и менаџмент во

Скопје


	Марија Христова

-учество

Елена Величковска

учество

  второ место

Андреј Давитковски

Бојан Арсовски

-учество




	Регионален натпревар
Биологија
VII одделение
Државен      натпревар

Биологија 

VIIодделение
Државен      натпревар

информатичко размислување New Corner 2026
VIII одделение

Државен      натпревар

информатичко размислување New Corner 2026
IX одделение

Регионален натпревар

Англиски јазик

VI одделение

Регионален натпревар

Англиски јазик

IX одделение

Државен      натпревар

Англиски јазик
IX одделение

Интернационален натпревар по информатичко размислување

1. Марија Стаменовска       8 одделение        учество

2. Ена Стојмировска              8 одделение       учество

3. Јана Китановска                8 одделение      учество

4. Антонија Николовска         8 одделение     

5. Ања Ефремовска              9 одделение       учество

6. Стефани Јумерова           6 одделение         сребрен сертификат

7. Елена Цветковска            6 одделение          бронзен сертификат

8. Стефан Арсов                    6 одделение         бронзен сертификат

Ментор- Љупчо Лазаровски
Школа млади физичари

1. Мила Петровска          9 одделение                         учество

2. Јана Тодоровска           9 одделение                       учество

3. Ања Ефремовска          9 одделение                      учество

Ментор- Љупчо Лазаровски
2. Реализирани екскурзии со учениците од ООУ „Кочо Рацин“ – Кратово на предвидените релации според програмата  за екскурзии за учебната 2025-2026 година  

        Според програмата за реализирање на екскурзии за учебната 2025-2026 година, реализирани се сите планирани екскурзии.

Реализирани се два излети ( во есен и пролет ), во околината на Кратово.
Со учениците од прво  одделение е реализирана еднодневна екскурзија на релација Кратово – Злетово – Лесново – Пробиштип – Кратово. 

Со учениците од второ  одделение е реализирана еднодневна екскурзија на релација Кратово – Крива Паланка – Кратово.

Со учениците од трето, четврто и петто одделение, од Основното и Подрачните училишта, реализирана е посета на фестивалот „Златно славејче„ , во Скопје.

Со учениците од трето одделение, реализирана  е еднодневна екскурзија во градот Скопје, со следната релација:  Кратово – Меѓународен  аеродром Скопје – Зоолошка градина Скопје – Природонаучен музеј на Македонија - Кратово.

Со учениците од четврто одделение, реализирана е еднодневна екскурзија на следната релација Кратово – Скопје - Собрание на Република Северна Македонија – Споменик на Мајка Тереза – Стара Чаршија – Скопско Кале  – Кратово.

Со учениците во петто одделение, реализирана е настава во природа во градот Струга со времетраење од  пет дена и посета на места, дестинации и знаменитости во Струга и Охрид, планирани и предвидени според програмата за екскурзии за учебната 2025- 2026 година.

Со учениците од шесто одделение, реализирана е дводневна екскурзија во Дојран. Релацијата е : Кратово – Радовиш – Струмица – Дојран – Гевгелија – Штип – Кратово.Забелешка од наставниците е тоа што за време на целата екскурзија немало водич, кој би им давал информации на учениците за посетените места. Водичот кој бил со учениците од Скопје , бил одговорен за две училишта во исто време и за училиште од Скопје и за училиште од Кратово, кои во исто време се на иста релација, но водичот бил со учениците од Скопје.

Со учениците од осмо одделение од централното и подрачните училишта, реализирана е наставно-научна екскурзија по предметите Биологија и Нашата Татковина со посета на градот Скопје и неговите културно – историски споменици.

Со учениците од деветто одделение, од централното и подрачните училишта , реализирана е тридневна екскурзија во Охрид, со релација:  Кратово- Велес – Прилеп – Крушево – Битола – Охрид – Струга – Вевчани – Дебар – Манастир Св. Јован Бигорски – Скопје – Куманово – Кратово.

На сите екскурзии, посетени се сите планирани обележја и знаменитости на градовите како и убавините и културно -историските споменици на Нашата татковина.

       Од страна на одговорните наставници има мали забелешки до Агенцијата „Кондор“, која ги реализираше екскурзиите:

За време на реализирањето на екскурзиите, од агенцијата „Кондор“- Скопје, не беше обезбеден туристички водич, туку еден водич во исто време бил ангажиран и за учениците од Кратово и од Скопје (на екскурзијата за шесто одделение). На екскурзијата во петто одделение, лекарот во исто време беше и лекар и водич. 

Учениците не ги добија потребните податоци и објаснувања за  местата, објектите, природните убавини и природните богатства, кои требаше да им ги презентира туристичкиот водич. Наставниците ги пренесоа своите знаења за посетените места на учениците и се обидоа да го поправат пропустот во интерес на учениците, но сепак тоа е работа на туристичкиот водич. 

Реализирани активности за учебната 2025-2026 година

     Во текот на учебната 2025-2026 година  се реализирани следните активности:
· 1 Септември - Свечен прием на првачиња

· 16 Септември - Работилница по повод Денот за заштита на озонската обвивка, во соработка со СОУ “Митко Пенџуклиски”
· 16 Септември - Свечено доделување на медалите и дипломите од вториот круг на Регионалниот натпревар “Кенгур” – 2025 година
· 5 Октомври – Светскиот ден на учителот.
· 7 Октомври  - Работилница за изработка на бројаници и ќостек.
· 10 Октомври - Активности по повод Детската недела 2025 година во ООУ „Кочо Рацин“ Кратово
· 10 Октомври  - Театарска претстава од “Театар Колозов” – Рибарот и златната рипка
· 16 Октомври - Едукативна работилница Боренка со поддршка на @ladna.mk
· 20 Октомври - Тим за поддршка и безбедност – чекор кон безбедна училишна средина
· 25 Октомври - Учество на „Компиријада 2025“
· 8 Ноември - Прва работилница како дел од проектот „Промоција на безбедна училишна средина“
· 10 Ноември - Интерактивна работилница „Бојан на патот до безбеден интернет“ во ООУ „Кочо Рацин“ – Кратово
· 18 Ноември - Едукативна работилница Истражувачки методи и алатки
· 20 Ноември - Одбележување на Светскиот ден на детето
· 20 Ноември - Одбележан „Месецот на книгата“ од 15 октомври до 15
· 28 Ноември - Еразмус+ проект „Ајде да играме пак“- прирачник со традиционални игри од шест веропски земји и видеа од неколку наши традиционални игри.
· 3 Декември – Меѓународен ден на лицата со попреченост.
· 5 Декември - Извидништво – значењето на првата помош
· 11 Декември - Дружењето меѓу учениците од централното и подрачното училиште во Крилатица преку заеднички активности и спортски игри
· 17 Декември - Активности во рамките на проектот „Промоција на безбедна училишна средина“
· 17 Декември - Етвининг проектот „Једи здраво“ („Храни се здраво“) со Европска ознака за квалитет
· 22 Декември - ООУ „Кочо Рацин“ – Кратово го прослави својот патронат за учебната 2025/2026
· 25 Декември - Новогодишен базар

· 6 Февруари - Активностите на нашето училиште верификувани и објавени на ЕдуЛаб – портал за професионален развој

· 21 Февруари - Одбележување на 21 Февруари – Меѓународниот ден на мајчиниот јазик

· 22 Февруари - Одбележување на празникот на нашиот град Св.Ѓорѓи Кратовски

· 26 Февруари - Посета на локалитетот ,,Големо Градиштеʼʼ во с. Коњух од страна за тимот и роботика и иновации при ,,ООУ Кочо Рацин”.

· 14 Март - Во ООУ „Кочо Рацин“ – Кратово, П.У. Крилатица и П.У. Секулица беше одбележан Денот на математиката – ПИ ДЕН, со нашите ученици.
· 29 Март - Едукативна детска претстава за од ООУ „Кочо Рацин“ Кратово и Детската градинка Царка Андреевска-Кратово

· 31 Март -  Посета на Основниот суд во Кратово по повод Денот на правосудството.

· 06 Април -  Априлијада

· 10 Април-  Успешно реализирани креативни работилници по повод Велигден од страна на ,,ООУ Кочо Рацин” и подрачните училишта.

· 24 Април - Активности по повод      Светскиот ден на книгата и авторското право

· 03 Мај - Меѓународен литературен фестивал за деца и млади ,,Свет од зборови”.

08 Мај -  Еколошка акција во историјата на нашата земја -,,Генералка викенд 2026”.

· 18 Мај - По повод Меѓународниот ден на музеите –учениците од ООУ „Кочо Рацин“ – Кратово го посетија Музејот на град Кратово, каде што имаа можност одблиску да се запознаат со богатото културно, историско и уметничко наследство на нашиот град.

· 28 Мај  -Учениците од ПУ. Крилатица беа дел од настанот Trash Fashion RUNWAY организиран од Europe House Крива Паланка.

· 10 Јуни Свечено полуматурско дефиле на генерацијата полуматуранти 2026
Во текот на изминатите две учебни години, училиштето активно и успешно беше вклучено во проектот „Промоција на безбедна училишна средина“, со што дополнително придонесе кон создавање позитивна, безбедна, инклузивна и поттикнувачка средина за сите ученици.
Во реализацијата на проектните активности активно учествуваа учениците, особено членовите на Ученичкиот парламент, но и други ученици кои со своите идеи, предлози и ангажман придонесоа кон успешното спроведување на проектот. Преку нивното активно учество се поттикнуваше чувството на одговорност, припадност и заедничко делување во интерес на целата училишна заедница.

Во рамките на проектот беа реализирани бројни работилници, интерактивни активности, дискусии и активности за подигање на свеста кај учениците за значењето на безбедната училишна средина, меѓусебното почитување, толеранцијата, ненасилната комуникација, прифаќањето на различностите и соработката меѓу учениците.

Посебен акцент беше ставен на активното вклучување на учениците во креирањето на позитивна училишна атмосфера. Преку работилниците и различните активности, учениците имаа можност слободно да ги изразуваат своите мислења, да предлагаат решенија и заеднички да придонесуваат кон подобрување на условите за престој и учење во училиштето.

      Како особено значајна активност се издвојува формирањето и уредувањето на катче за     одмор и рекреација на учениците, кое претставува простор за релаксација, дружење и позитивна интеракција меѓу учениците. Катчето е резултат на заедничкиот ангажман и иницијативноста на учениците и претставува конкретен пример за нивно активно учество во создавањето на подобра и попријатна училишна средина.

Реализацијата на проектот во текот на двете години придонесе за зајакнување на ученичкото учество, развивање на позитивни односи меѓу учениците, подобрување на училишната клима и промовирање на култура на почитување, соработка и меѓусебна поддршка.

Успешната реализација на проектот претставува значајно искуство за училиштето и добра основа за продолжување со активности насочени кон унапредување на безбедноста, благосостојбата и активното учество на учениците во училишниот живот. Позитивните резултати од реализираните активности се поттик училиштето и во наредниот период да продолжи со развивање и поддршка на иницијативи кои произлегуваат од потребите и идеите на учениците.

3. Грижа за здравјето на учениците

Училиштето води грижа за здравјето на учениците и ги информира учениците за важноста на здравјето во целина и тоа за :  

· Физичко здравје кое опфаќа лична хигиена, храна, заразни болести, безбедност, прва помош, физичка активност.  
· Ментално здравје кое опфаќа самопочитување, почитување на различностите, толеранција и развоја на самодовербата.

· Социјално здравје кое ги опфаќа грижата за здрава и чиста средина, одговорност и комуникација. 
Врз основа на овие нивоа на грижа за здравјето на учениците може да ги наведеме следниве реализирани активности:
· Редовни годишни стоматолошки преглед на учениците 

· редовна вакцина согласно календарот за вакцинација за ученици 
· редовни систематски прегледи за учениците од I,III,V, VII одделение
· систематски прегледи на учениците од подрачните училишта .

· стоматолошко и здраствено просветување на тема „Градба и функција на орална празнина „ за учениците од I и IV одделение.
· редовен годишен стоматолошки преглед за учениците од 3 одделение (залевање и резалевање на фисули).

· едукација за орално здравје на тема „Правилна орална хигиена“ за учениците од 1 и 4 одделение.

· редовен годишен стоматолошки преглед за учениците од 2 одделение со ПУ 2 одделение (залевање и резалевање на фисули).

· едукација за орално здравје на тема Редовна посета на стоматолог и значењето на флуроиди во превентивни цели за учениците од прво и 4 одделение.

· редовен годишен стоматолошки преглед за учениците од 1 одделение и учениците 1 оделение од ПУ (залевање и резалевање на фисули).
Училиштето покрај грижата за здравјето на учениците води грижа и за здравјето на вработените. За таа цел е извршен санитарен преглед на сите вработени и оваа учебна година е реализиран и редовен здраствен систематски преглед на сите вработени во училиштето.
Соработка со родителите

Во своите програми за работа посебно внимание се посветува на соработката со родителите/старателите преку секојдневни средби и разговори , родителски средби. На овие средби и разговори се третираат прашања дирекно поврзани со животот и работата на учениците во училиштето. Соработката со родителите е континуирана, во текот на првото полугодие од учебната 2025/2026 година родителите усно и писмено се известуваат  за успехот, дисциплината, поведението и изостаноците на ученикот .
 Во соработка со нив се работеше на помош на ученикот за надминување на пројавените проблеми. Во соработка со одделенскиот наставник навремено се информираа за  индивидуалниот напредок на нивното дете, социјализацијата, адаптација на ученикот.

Информираноста на родителите се одвива и преку добивање на СМС (еднаш седмично) за постигањата и поведението на учениците од страна на електронскиот дневник на МОН, информирање преку споделување на информации на огласна табла, информации дадени на родителски средби, информации во евиденден лист за постигнување на ученикот. Организираноста на родителот е исто така и преку советот на родители кој го сочинуваат родители на учениците од паралелки и одделенија .

Советот работи според Програма за работа на совет на родители и ги разгледува прашањата од областа на воспитно- образовната работа на училиштето.

Во текот на учебната 2025/2026 година се  реализираа четири редовни состаноци.
4. Соработка со локалната средина

Како и изминатите години и оваа година за работата на нашето училиште локалната средина ја информираме преку родителски состаноци на ниво на паралелки, Училишниот одбор и Советот на родители.

Секој почеток на учебната година започнува со организиран прием за првачињата. Детската недела се одбележи со активности на учениците и опфатени со предавања, литературно читање на творби, ликовна изложба и прием на првачињата во Детската организација и организирана посета на првачињата на Градоначалникот и посета на спомен одбележја од НОБ.
5. Следење, вреднување и унапредување на воспитно-образовна работа

Следењето на воспитно-образовната работа се одвиваше преку континуирано следење и проверка на педагошката документација, увид во годишните глобални планирања, месечни - тематски планирања и дневни оперативни планирања на наставниците. Следењето беше проследено со консултации и разговор со цел унапредување на воспитно-образовната работа и примена на активна настава - интерактивно учење, како и планирање на оценувањето во наставата.

6. Стручно и педагошко усовршување на наставниот кадар и стручните соработници

Со цел вклучување на наставниците во континуиран професионален развој - услов за успешна и ефикасна работа, користење на активни форми и методи на работа, постојано развивање на компентенциите со цел да се достигне и одржи висок квалитет на наставата се посетуваа онлајн обуки, учество во реализација на проектите, интерни обуки и сл.
V. Планирање и реализација на дејноста на стручни органи и тела, стручни соработници и директорот

Во текот на оваа учебна година се одржaни седници на наставничкиот совет на кои беа реализирани следниве содржини:

· разгледување на Годишна програма за работа на училиштето;

· распределба на часови и одделенски раководители;

· давање мислење за наставници и приправници за полагање на  стручен испит;
· разгледување на полугодишен и годишен извештај за работа на училиштето;
· разгледување на работата на стручните активи на училиштето;
· информации од добиени извештаи од БРО и МОН како и од Државен просветен инспекторат;

· информации во врска со изречени педагошки мерки во училиштето;

· информации и договор  за изведување на натпревари;

· повратни информации од одржани родителски средби;
· утврдување на годишните оценки на учениците;
Одделенскиот совет има одржано седници на кои основно беше утврдување на успехот и поведението на учениците, редовност и дисциплина, изречени педагошки мерки и др.

Содржините од часот по одделенска заедница се реализирани по изготвени планирања на почетокот на учебната година.

Стручните активи од I до IX одделение оваа учебна година работеа по претходно изготвени програми на почетокот на учебната година. На ова поле истите треба да продолжат со веќе утврдената работа и динамика.

Училишниот педагог, психолог и библиотекар, како и директорот на училиштето имаа изготвено свои програми за работа по кои работеа.

Планираните содржини се реализирани во соработка со стручните органи, ученичките организации во училиштето и родителите. Направени се повеќе анализи, водени се разговори и за сите р еализирани задачи е водена евиденција.

VI. Успех на учениците на крајот од учебната година
Успех на учениците

Во учебната 2025/2026 година, во ООУ „Кочо Рацин“ – Кратово, вкупно од I до IX одделение се 397 ученици, од кои 208 машки и 189 женски ученици.

I – III одделение
Од I до III одделение вкупно се евидентирани 103 ученици, од кои 46 машки и 57 женски ученици. Учениците имаат примерно поведение, сите се описно оценети по сите наставни предмети.

Вкупниот број на изостаноци изнесува 1889, при што сите се оправдани.

Од педагошките мерки е изречена усна и писмена опомена од страна на одделенскиот раководител на еден ученик од III одделение.

IV – VI одделение
Од IV до VI одделение вкупно се евидентирани 147 ученици, од кои 83 машки и 64 женски ученици.

Учениците имаатт примерно поведение, бријчено пценети по сите наставни предмети

93 ученици – одличен успех

44 ученици – многу добар успех

9 ученици – добар успех

Со една слаба оценка по Англиски јазик е еден ученик од VI одделение, кој посетува дополнителна настава.

Вкупниот број на изостаноци изнесува 1808, од кои 1790 оправдани и 18 неоправдани

Среден успех на 4 одделение 4,66

Среден успех на 5 одделение 4,83

Среден успех на 6 одделние 4,66

VII одделение
Во VII одделение се евидентирани 44 ученици, од кои 21 машки и 23 женски ученици.

Бројчено оценети по сите наставни предмети

19 ученици – одличен успех

19 ученици – многу добар успех

6 ученици – добар успех

Средниот успех изнесува 4,20.

Вкупниот број на изостаноци изнесува 877, од кои 855 оправдани и 22 неоправдани.

Од педагошките мерки, од страна на класниот раководител се изречени:

усна опомена на 15 ученици

писмена опомена на 1 ученик

Сите ученици се со примерно поведение.

VIII одделение
Во VIII одделение се евидентирани 50 ученици, од кои 30 машки и 20 женски ученици.

Брочено оценети

19 ученици – одличен успех

10 ученици – многу добар успех

20 ученици – добар успех

1 ученик – недоволен успех

Три ученици имаат по една слаба оценка по предметот историја, при што следат дополнителна настава.

Вкупниот број на изостаноци изнесува 538, од кои 432 се оправдани и 106 неоправдани. Средниот успех на ниво на одделение изнесува 3,99.
IX одделение
Во IX одделение вкупно се 53 ученици од кои 1 ученик е во поп паралеката. 25 женски и 28 машки.
23 ученици – одличен успех

20 ученици – многу добар успех

10 ученици – добар успех

Средниот успех на ниво на одделение изнесува 4.00.

VII. Педагошка евиденција и документација
Во текот на учебната 2025/2026 година, во училиштето се водеше и ажурираше педагошката евиденција и 
документација согласно Законот за основно образование, подзаконските акти и упатствата од Министерството за образование и наука.
Педагошката евиденција и документација за учебната 2025/2026 година беше водена совесно и во најголем дел навремено. Истата претставува важен сегмент за квалитетно следење на воспитно-образовниот процес и донесување педагошки мерки во интерес на учениците.

раководители.

Потребна е континуирана обука за наставниците за правилно и навремено водење на евиденцијата.

- Поголема вклученост на родителите преку известувања за редовност и постигнување на учениците.

VIII. Заклучни согледувања
Во текот на учебната 2025/2026 година, основното училиште успешно ги реализираше поставените цели и задачи согласно Годишната програма за работа.  Наставата се одвиваше редовно и без значителни прекини, со активно вклучување на сите ученици и наставници во образовно-воспитниот процес.
Како препорака за следната учебна година, потребно е да се вложи дополнителен напор во дигитализацијата на процесите, унапредување на меѓуетничката интеграција и поголема вклученост на учениците во донесување одлуки преку телата како што е ученичкиот парламент.
     Изработил:    



                                 ООУ„Кочо Рацин“-Кратово
       Педагог







             Директор

Биљана Николовска                                                                           Јелена Давиткова
____________________



 
          _______________________
Кратово, Август 2025
[image: image1.jpg]


